***Gedebe*** merupakan sebuah filem drama bebas Malaysia 2003 arahan Namron terbitan Pustaka Cipta Sdn. Bhd. Di dalam filem sulung arahannya, yang pada asalnya diilhamkan dari suatu pementasan teater arahan beliau pada tahun 2001 di Panggung Eksperimen, Kuala Lumpur. Ia adalah sebuah kisah yang diadaptasikan secara longgar daripada karya William Shakespeare *Julius Caesar*.

Sinopsis
--------

Jalan cerita filem *Gedebe* ini memperlihatkan Caesar melantik dirinya sendiri sebagai pemimpin sebuah puak sekaligus telah mengundang keresahan di kalangan pengikutnya, terutama dari Cassius dan Brutus. Lebih-lebih lagi kerana Caesar berniat untuk menyatukan puak- puak lain yang selama ini bertelagah. Cassius, pada awalnya merupakan pengikut setia Caeser tetapi kemudiannya menjadi musuh yang berhasrat untuk menjatuhkan Caesar. Untuk menunaikan hasratnya, Cassius telah bersekongkol dan menghasut Brutus, orang kanan Caeser untuk mengkhianati Caesar.

Penerbitan
----------

Pada tahun 2002, Cipta Films (bahagian perfileman Pustaka Cipta Sdn. Bhd.) telah bekerjasama dengan pengarah Nam Ron dan Amir Muhammad sebagai penerbit untuk menghasilkan versi filem *Gedebe* yang melalui penggambaran video digital. "Gedebe" membawa maksud seorang yang samseng atau berani. Di bawah pengertian ini, filem ini memaparkan konflik dalaman sesuatu kumpulan manusia yang berlaku apabila tercetusnya perebutan kuasa. Loghat Kelantan telah digunakan sebagai bahasa penyampaian untuk sebahagian besar filem ini.

Keluaran dan sambutan
---------------------

*Gedebe* ditayangkan pada 15 Ogos 2003. Filem ini telah ditayangkan di Dewan Bahasa dan Pustaka, Kuala Lumpur pada 20 hingga 25 Ogos 2003. *Gedebe* menjadi salah satu daripada 5 filem yang dipertontonkan oleh Amnesty International Malaysia di Karnival Anak Muda dan Jualan Selangor 2011 yang berlangsung Cyberjaya pada 14 Februari 2011.

Luqman Hakim dari *Utusan Malaysia* menyimpulkan: "Nam Ron sebenarnya menghidangkan khalayaknya sesuatu yang bersifat peribadi; secara kosmosnya, tentang kendiri dan sudut pandangannya tetapi pada masa yang sama beliau menyatakan bahawa 'yang diberikan adalah pokok' dan khalayak boleh memikirkan 'apa saja buahnya'". Dalam ulasan untuk *The Star*, Hari Azizan berkata: "Pengulangan tanpa sengaja menambah kebodohan. Pelakon yang samar sama-sama mengecewakan. Kedua-duanya gagal untuk meyakinkan, dan ini membuat kesulitan untuk kita bersimpati dengan mereka, apalagi merasa terpaksa mengikuti percubaan mereka hingga akhir."

Rujukan
-------

1. ↑  Gedebe (2003) Filmweb. Dicapai pada 18 Ogos 2015.
2. ↑  Filem murah bukan murahan Diarkibkan 2018-08-18 di Wayback Machine *Utusan Malaysia* (16 September 2002). Diperoleh pada 18 Ogos 2010.
3. ↑  Tayangan filem Gedebe di Cyberjaya CJ.MY (7 Februari 2011). Dicapai pada 18 Ogos 2015.
4. ↑  Luqman Hakim (20 Ogos 2003). Filem Gedebe - Percubaan yang berani Diarkibkan 2018-08-18 di Wayback Machine *Utusan Malaysia*. Diperoleh pada 18 Ogos 2010.
5. ↑  Hari Azizan (23 Ogos 2003). Julius Caesar in Kelantanese *The Star Online*. Diperoleh pada 18 Ogos 2010.

Pautan luar
-----------

* *Gedebe*  di Pangkalan Data Filem Internet (IMDb)

| * l
* b
* s
Filem arahan Namron |
| --- |
| 
* *Gedebe* (2003)
* *PSIKO: Pencuri Hati* (2013)
* *Crossroads: One, Two, Jaga* (2018)

 |